సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
MS Dhoni వయసెంత..? సర్ఫరాజ్ భార్య మండిపాటు
భారత మాజీ కెప్టెన్‌ మహేంద్రసింగ్ ధోనీ 38 ఏళ్ల వయసులోనూ రిటైర్మెంట్ ప్రకటించకుండా ఆడుతున్నాడు. అలాంటప్పుడు నా భర్త 32 ఏళ్ల వయసులోనే క్రికెట్‌కి వీడ్కోలు తీసుకోవాల్సిన అవసరం ఏంటి..? - పాక్ మాజీ కెప్టెన్ సర్ఫరాజ్ అహ్మద్ భార్య
Samayam Telugu | Updated:
Oct 20, 2019, 11:49AM IST
హైలైట్స్
సర్ఫరాజ్‌ని కెప్టెన్సీ బాధ్యతల నుంచి తప్పించిన పాకిస్థాన్
జట్టులోనూ చోటు కోల్పోవడంతో సర్ఫరాజ్ రిటైర్మెంట్ ప్రకటిస్తాడని వార్తలు
ధోనీకి లేని వయసు సమస్య.. సర్ఫరాజ్‌కి ఎందుకుని ప్రశ్నించిన సర్ఫరాజ్ భార్య
పాక్ జట్టులోకి మళ్లీ సర్ఫరాజ్ పునరాగమనం చేస్తాడని ధీమా
పాకిస్థాన్ మాజీ కెప్టెన్ సర్ఫరాజ్ అహ్మద్‌ రిటైర్మెంట్‌ గురించి వస్తున్న వార్తలపై అతని భార్య ఖుస్భత్ ఘాటుగా స్పందించింది. శ్రీలంకతో ఇటీవల లాహోర్ వేదికగా ముగిసిన మూడు టీ20 సిరీస్‌లో పాక్ టీమ్ 0-3 తేడాతో ఓడిపోయింది. దీంతో.. కఠిన చర్యలకి సిద్ధమైన పాకిస్థాన్ క్రికెట్ బోర్డు (పీసీబీ).. రెండు రోజుల క్రితం పాక్ టీ20, టెస్టు కెప్టెన్సీ బాధ్యతల నుంచి సర్ఫరాజ్ అహ్మద్‌ని తప్పించింది. అంతేకాకుండా.. ఆస్ట్రేలియాతో నవంబరు 3 నుంచి ప్రారంభంకానున్న టీ20, టెస్టు సిరీస్‌‌కి జట్టులో చోటివ్వబోమని పీసీబీ తేల్చి చెప్పింది.
Read More: సర్ఫరాజ్ అహ్మద్‌పై వేటు.. ఇకపై పాక్‌కి ఇద్దరు కెప్టెన్
కెప్టెన్సీ బాధ్యతల నుంచి తప్పించడమే కాకుండా.. అవమానకరంగా జట్టులోనూ చోటు కోల్పోవడంతో సర్ఫరాజ్ అహ్మద్ రిటైర్మెంట్ ప్రకటించబోతున్నాడంటూ వార్తలు వచ్చాయి. అయితే.. అవన్నీ రూమర్సేనని ఖుస్భత్ స్పష్టం చేసింది. 32 ఏళ్లకే అంతర్జాతీయ క్రికెట్‌కి సర్ఫరాజ్ రిటైర్మెంట్ ప్రకటించాల్సిన అవసరం లేదని చెప్పుకొచ్చిన అతని భార్య.. భారత మాజీ కెప్టెన్ మహేంద్రసింగ్ ధోనీ 38 ఏళ్ల వయసులోనూ వీడ్కోలు తీసుకోలేదని గుర్తుచేసింది.
Read More : సర్ఫరాజ్ వేటుపై పేలుతున్న సెటైర్లు
‘సర్ఫరాజ్ ఎందుకు ఇప్పుడే రిటైర్మెంట్ తీసుకోవాలి..? అతని వయసు ఇప్పుడు 32 ఏళ్లే. భారత మాజీ కెప్టెన్ ధోనీ వయసెంత..? అతను రిటైర్మెంట్ ప్రకటించాడా..? సర్ఫరాజ్ కచ్చితంగా మళ్లీ పాక్ జట్టులోకి పునరాగమనం చేస్తాడు. నా భర్త మంచి ఫైటర్’ అని ఖుస్భత్ ధీమా వ్యక్తం చేసింది.